Keila kalmistu

Keila (vana) kalmistu on endine kalmistu Harju maakonnas Keilas.

Kalmistu rajati 1823. aastal seetõttu, et Keila kirikuaed, Keila kiriku juures oli jäänud kitsaks. Hiljem  laiendati seda aastatel 1849 ja 1872. 

Kalmistu sai täis Teise maailmasõja ajal. Üksikuid matuseid oli veel pärast 1945. aastat.

1966. aastal hävitati mahajäetud kalmistu buldooseriga tasandades ja muudeti pargiks, mille nimeks sai Alice Tisleri nimeline park. Hiljem ehitati sinna veetorn, selle ehituse tõttu kaevati üles mitmed hauad. Tühi veetorn lammutati 2016. aastal. 

Juunis 1991 avati kalmistu mälestuseks rist. Pärast Eesti iseseisvuse taastamist nimetati park ümber Keskpargiks. Pargi kohal olnud endine kalmistu tunnistati 2006. aastal kultuurimälestiseks. (vaadatud 4. august 2021) Seal on ka koorijuhi Jakob Maabergi mälestuskivi, mis avati juunis 1988. 

Viited

Välislingid

Kategooria:Keila kihelkonna kalmistud
kalmistu
Kategooria:Harju maakonna kalmistud
Kategooria:Harju maakonna kultuurimälestised